
Αρ 


. Φύλλου 5456 


ΑΠΟΦΑΣΕΙΣ 

Αριθμ. οικ. 2/89338/ΔΛ ΓΚ 

Καθορισμός των όρων και των προϋποθέσεων δι¬ 
ανομής του Κοινωνικού Μερίσματος έτους 2018. 

ΟΙ ΥΠΟΥΡΓΟΙ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 26 του ν. 4579/2018 «Υπο¬ 
χρεώσεις αερομεταφορέων σχετικά με τα αρχεία επι¬ 
βατών - προσαρμογή της νομοθεσίας στην Οδηγία (ΕΕ) 
2016/681» (Α’201). 

2. Τις διατάξεις του ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143). 

3. Τις διατάξεις του ν. 4389/2016 (Α' 94). 

4. Τις διατάξεις του ν. 4174/2013 «Φορολογικές διαδι¬ 
κασίες και άλλες διατάξεις» (Α' 170). 

5. Τις διατάξεις του ν.δ. 356/1974 «Κώδικας Εισπράξεως 
Δημοσίων Εσόδων» (Α' 90). 

6. Τις διατάξεις του ν. 3607/2007 «Σύσταση και κατα¬ 
στατικό της Ηλεκτρονικής Διακυβέρνησης Κοινωνικής 
Ασφάλισης ΑΕ (Η.ΔΙ.ΚΑ. Α.Ε.) και λοιπές ασφαλιστικές 
και οργανωτικές διατάξεις» (Α' 245). 

7. Τις διατάξεις του π.δ. 80/2016 «Ανάληψη υποχρεώ¬ 
σεων από τους διατάκτες» (Α' 145). 

8. Τις διατάξεις του άρθρου 90 του «Κώδικα Νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (Α’ 98). 

9. Τις διατάξεις του π.δ. 73/2015 «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών» (Α’ 116). 

10. Τις διατάξειςτου π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών (Α’ 210). 

11. Την ΥΠΟΙΚ 0010218 ΕΞ 2016 απόφαση του Πρω¬ 
θυπουργού και Υπουργού Οικονομικών «Ανάθεση αρ¬ 
μοδιοτήτων στην Υφυπουργό Οικονομικών Αικατερίνη 
Παπανάτσιου» (Β' 3696). 

12. Την Υ29/2015 (Β' 2168) απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Οικονομικών Γεώργιο Χουλιαράκη». 


13. Την αριθμ. 2/87435/29.11.2018 εισήγηση της Διεύ¬ 
θυνσης Προϋπολογισμού Γενικής Κυβέρνησης της Γενι¬ 
κής Διεύθυνσης Προϋπολογισμού και Δημοσιονομικής 
Πολιτικής του Γενικού Λογιστηρίου του Κράτους. 

14. Το γεγονός ότι από την παρούσα απόφαση 
προκαλείται εφάπαξ δαπάνη σε βάρος του κρατικού 
προϋπολογισμού, το ύψος της οποίας εξαρτάται από 
πραγματικά γεγονότα (πλήθος δικαιούχων) και ανέρ¬ 
χεται στο ποσό των επτακοσίων δέκα εκατομμυρίων 
(710.000.000) ευρώ. Η εν λόγω δαπάνη θα καλυφθεί 
από τις πιστώσεις που έχουν εγγράφει στον προϋπολο¬ 
γισμό εξόδων του Υπουργείου Οικονομικών υπό Ειδικό 
Φορέα 23-200 «Γενικές Κρατικές Δαπάνες», ΚΑΕ 2762 
«Δαπάνη χορήγησης κοινωνικού μερίσματος». Προ- 
καλείται επίσης δαπάνη για την αμοιβή της ΔΙΑΣ Α.Ε., 
ύψους περίπου εβδομήντα δύο χιλιάδων (72.000) ευρώ, 
που θα καλυφθεί από τις εγγεγραμμένες πιστώσεις του 
προϋπολογισμού εξόδων του Υπουργείου Οικονομι¬ 
κών, υπό Ειδικό Φορέα 23-200 «Γενικές Κρατικές Δαπά¬ 
νες» και ΚΑΕ 0874 «Αμοιβές και προμήθειες τραπεζών 
και πιστωτικών ιδρυμάτων». 

15. Την ΔΟΔΑ 0014368 ΕΞ 2018/04.12.2018 απόφα¬ 
ση ανάληψης υποχρέωσης στον προϋπολογισμό του 
Υπουργείου Οικονομικών τρέχοντος έτους και ειδικότε¬ 
ρα στον Ε.Φ 23-200 και ΚΑΕ 0874 για κάλυψη της δαπά¬ 
νης αμοιβής της ΔΙΑΣ Α.Ε. (καταχώριση με α/α 105389 
στο Βιβλίο Εγκρίσεων και Εντολών Πληρωμής και ΑΔΑ 
ΨΕ3ΙΗ-4ΣΦ). 

16. Το γεγονός ότι η ειδική εντολή πληρωμής του άρ¬ 
θρου 4 παρ. 4 επέχει θέση απόφασης ανάληψης υποχρέ¬ 
ωσης, αποφασίζουμε: 

Καθορίζουμε τα κριτήρια εισοδήματος, περιουσίας, 
διαμονής, καθώς και λοιπά κριτήρια για την εφάπαξ κα¬ 
ταβολή του κοινωνικού μερίσματος έτους 2018, τις κατη¬ 
γορίες των δικαιούχων, τη βάση, τον τρόπο υπολογισμού 
και το ύψος της παροχής ανά κατηγορία δικαιούχων, 
τις προϋποθέσεις, τον φορέα, τη διαδικασία, τον χρόνο 
και τρόπο καταβολής, τον χρόνο και τρόπο ελέγχου των 
εισοδηματικών, περιουσιακών και των λοιπών κριτηρίων 
για τη χορήγησή του, καθώς και κάθε άλλη αναγκαία 
λεπτομέρεια για την εφαρμογή του άρθρου 26 του 
ν. 4579/2018 (Α’ 201), που αφορά στη διανομή του κοι¬ 
νωνικού μερίσματος, ως ακολούθως: 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5456/05.12.2018 


Άρθρο 1 
Ορισμοί 

Ωφελούμενη μονάδα: το νοικοκυριό, απαρτιζόμενο 
από όλα τα εν ζωή κατά την υποβολή της αίτησης άτο¬ 
μα που διαμένουν κάτω από την ίδια στέγη, συμπερι¬ 
λαμβανομένων και των φιλοξενούμενων ατόμων, όπως 
προκύπτει από τις δηλώσεις φορολογίας εισοδήματος 
του φορολογικού έτους 2017. Στην ωφελούμενη μονάδα 
εντάσσονται υποχρεωτικά και τα ενήλικα τέκνα έως 25 
ετών που φοιτούν σε πανεπιστημιακές σχολές ή σχολεία 
ή ινστιτούτα επαγγελματικής εκπαίδευσης ή κατάρτισης, 
ανεξαρτήτως του τόπου διαμονής τους. Τα άτομα που 
έχουν δηλώσει ότι φιλοξενούνται από φυσικά πρόσωπα 
στις δηλώσεις φορολογίας εισοδήματος του φορολογι¬ 
κού έτους 2017, δεν έχουν ίδιο δικαίωμα στην καταβολή 
κοινωνικού μερίσματος και προσμετρώνται υποχρεωτι¬ 
κά στη φιλοξενούσα μονάδα. 

Ίδιο δικαίωμα στην καταβολή κοινωνικού μερίσματος 
έχουν επίσης όσοι διαβιούν στον δρόμο ή σε ακατάλλη¬ 
λα καταλύματα. 

Δικαιούχος: το ενήλικο άτομο που υποβάλλει αίτηση 
για λογαριασμό της ωφελούμενης μονάδας, η οποία έχει 
κριθεί και πληροί τα κριτήρια ένταξης στο πρόγραμμα. 
Κατ' εξαίρεση στα νοικοκυριά, στα οποία όλα τα μέλη φι¬ 
λοξενούνται από ανήλικο άτομο, δικαιούχος καθίσταται 
αυτόματα ο πρώτος ενήλικος φιλοξενούμενος. 

Ανήλικα μέλη: τα μέλη της ωφελούμενης μονάδας έως 
18 ετών. 

Συνολικό εισόδημα ωφελούμενης μονάδας: το συνο¬ 
λικό, πραγματικό ή τεκμαρτό, εισόδημα από κάθε πηγή 
ημεδαπής και αλλοδαπής προέλευσης- προ φόρων, 
μετά την αφαίρεση των εισφορών για κοινωνική ασφά¬ 
λιση- όλων των μελών της ωφελούμενης μονάδας, όπως 
προκύπτει από τις δηλώσεις φορολογίας εισοδήματος 
του φορολογικού έτους 2017. Στο συνολικό εισόδημα 
της ωφελούμενης μονάδας συμπεριλαμβάνεται το σύ¬ 
νολο των επιδομάτων και των κάθε μορφής χρηματικών 
μεταβιβάσεων, καθώς και το σύνολο των εισοδημάτων 
που απαλλάσσονται από το φόρο ή φορολογούνται με 
ειδικό τρόπο. 

Ειδικά για όσους έχουν συμπληρώσει στις 30.11.2018 
τουλάχιστον έξι (6) μήνες συνεχόμενης ανεργίας εντός 
του τρέχοντος έτους (2018), όπως αυτό προκύπτει από 
τα Μητρώα ανέργων του Οργανισμού Ασφάλισης Εργα¬ 
τικού Δυναμικού (ΟΑΕΔ), του ΝΑΤ και του ΕΤΑΠ-ΜΜΕ δεν 
λαμβάνεται υπόψη τυχόν ατομικό εισόδημα του φορολο¬ 
γικού έτους 2017 από μισθωτή εργασία έως το ύψος των 
9.000 ευρώ, προσαυξανόμενο κατά το ποσό των 1.500 
ευρώ για κάθε επιπλέον μήνα ανεργίας πέραν των έξι (6) 
μηνών εντός του έτους 2018. Στον όρο μισθωτή εργασία 
περιλαμβάνονται επιπλέον και τα εισοδήματα της περ. 
στ' τηςπαρ. 2 του άρθρου 12τουν. 4172/2013 (Α' 167), 
όπως καταγράφονται στους κωδικούς 307-308 του εντύ¬ 
που Ε1, το άθροισμα καθαρών ποσών από παροχή εργα¬ 
σίας με εργόσημο, όπως καταγράφονται στους κωδικούς 
309-310 του εντύπου Ε1, καθώς και τα εισοδήματα από 
οικοδομικά ένσημα, αυτασφάλιση κ.λπ., όπως καταγρά¬ 
φονται στους κωδικούς 311-312 του εντύπου Ε1. 


Κλίμακα ισοδυναμίας ωφελούμενης μονάδας: το 
άθροισμα της στάθμισης που προκύπτει ανάλογα με τη 
σύνθεση της ωφελούμενης μονάδας και τον αριθμό των 
μελών της, δίνοντας στάθμιση 1 μονάδα στον πρώτο 
ενήλικα, 0,5 σε κάθε επιπλέον ενήλικα και 0,25 στα ανή¬ 
λικα μέλη. Προκειμένου για ωφελούμενη μονάδα με ένα 
τουλάχιστον πρόσωπο με ποσοστό αναπηρίας 67% και 
άνω (κωδικοί εντύπου Ε1: 001, 002, 005, 006 905, 906, 
913 και 914), η κλίμακα ισοδυναμίας ωφελούμενης μο- 
νάδος προσαυξάνεται κατά 0,5 για κάθε ανάπηρο μέλος. 
Το μέγιστο της κλίμακας ισοδυναμίας δεν επιτρέπεται σε 
καμία περίπτωση να υπερβαίνει το 3. 

Προκειμένου για μονογονεϊκά νοικοκυριά που λαμβά¬ 
νουν το επίδομα παιδιού η κλίμακα ισοδυναμίας ωφε¬ 
λούμενης μονάδας προσαυξάνεται κατά 0,25. 

Ισοδύναμο εισόδημα ωφελούμενης μονάδας: το ει¬ 
σόδημα που προκύπτει από τη διαίρεση του συνολικού 
εισοδήματος της ωφελούμενης μονάδας με την αντίστοι¬ 
χη κλίμακα ισοδυναμίας και το οποίο καθορίζει την επι- 
λεξιμότητά της και το ύψος του κοινωνικού μερίσματος, 
σύμφωνα με τα οριζόμενα στο άρθρο 2. 

Ποσό εισοδηματικής ενίσχυσης: το εφάπαξ ποσό των 
400 ευρώ για την 1 η κατηγορία δικαιούχων, των 300 
ευρώ για τη 2η κατηγορία δικαιούχων και των 200 ευρώ 
για την 3η κατηγορία δικαιούχων, όπως αυτές ορίζονται 
στο άρθρο 2, πολλαπλασιαζόμενο με την κλίμακα ισοδυ¬ 
ναμίας της ωφελούμενης μονάδας (βλ. Παράρτημα Α). 

Δηλώσεις φορολογίας εισοδήματος του φορολογικού 
έτους 2017: Οι εκκαθαρισμένες αρχικές ή τροποποιητι- 
κές δηλώσεις φορολογίας εισοδήματος, οι οποίες έχουν 
υποβληθεί έως 31.10.2018. 

Άρθρο 2 

Κριτήρια ένταξης στο πρόγραμμα 

Η ωφελούμενη μονάδα δικαιούται το κοινωνικό μέρι¬ 
σμα εφόσον πληρούνται σωρευτικά τα ακόλουθα κρι¬ 
τήρια εισοδήματος, περιουσίας, διαμονής, καθώς και τα 
λοιπά κριτήρια της παρ. 3: 

1. Εισοδηματικά κριτήρια 

Για την καταβολή της εισοδηματικής ενίσχυσης, το 
ισοδύναμο εισόδημα της ωφελούμενης μονάδας, όπως 
ορίζεται στο άρθρο 1, δεν πρέπει να υπερβαίνει το ποσό 
των 9.000 ευρώ. Η ωφελούμενη μονάδα εντάσσεται στην 
1 η κατηγορία δικαιούχων, εάν το ισοδύναμο εισόδημά 
της δεν υπερβαίνει το ποσό των 5.000 ευρώ, στη 2η κα¬ 
τηγορία δικαιούχων, εάν το ισοδύναμο εισόδημά της δεν 
υπερβαίνει το ποσό των 7.000 ευρώ και στην 3η κατη¬ 
γορία δικαιούχων, εάν το ισοδύναμο εισόδημά της δεν 
υπερβαίνει το ποσό των 9.000 ευρώ (βλ. Παράρτημα Α). 

2. Περιουσιακά κριτήρια 

α. Ακίνητη περιουσία: 

Η συνολική φορολογητέα αξία της ακίνητης περιου¬ 
σίας όλων των μελών της ωφελούμενης μονάδας, στην 
Ελλάδα ή στο εξωτερικό, όπως αυτή προσδιορίζεται για 
τον υπολογισμό του συμπληρωματικού ΕΝ.Φ.Ι.Α. με τις 
διατάξεις του ν. 4223/2013 (Α' 287) και προκύπτει από 
την τελευταία εκδοθείσα μέχρι 31.10.2018 πράξη προσ¬ 
διορισμού φόρου, δεν μπορεί να υπερβαίνει στο σύνολό 
της το ποσό των 125.000 ευρώ για μονομελή ωφελούμε- 

νη μονάδα, προσαυξανόμενη κατά 20.000 ευρώ για κάθε 
πρόσθετο μέλος και έως του ποσού των 185.000 ευρώ. 

β. Κινητή περιουσία: 

Το συνολικό ύψος των καταθέσεων όλων των μελών 
της ωφελούμενης μονάδας σε όλα τα πιστωτικά ιδρύμα¬ 
τα της χώρας ή του εξωτερικού, ή/και η τρέχουσα αξία 
μετοχών, ομολόγων κ.τ.λ., όπως προκύπτουν από τις 
ηλεκτρονικές διασταυρώσεις δεν μπορεί να υπερβαί¬ 
νει το ποσό των 9.000 ευρώ για μονομελή ωφελούμενη 
μονάδα, πολλαπλασιαζόμενο με την αντίστοιχη κλίμακα 
ισοδυναμίας της ωφελούμενης μονάδας ανάλογα με τη 
σύνθεση αυτής. 

Το συνολικό ποσό από τόκους καταθέσεων των μελών 
της ωφελούμενης μονάδας σε όλα τα πιστωτικά ιδρύμα¬ 
τα της χώρας ή του εξωτερικού, όπως έχουν δηλωθεί στη 
δήλωση φορολογίας εισοδήματος (Ε1) του φορολογικού 
έτους 2017, δεν μπορεί να υπερβαίνει το ποσό που προ¬ 
κύπτει από τον κατωτέρω μαθηματικό τύπο: 

Ετήσιος τόκος = 9.000*κλίμακα ισοδυναμίας ωφε¬ 
λούμενης μονάδας * μέσο ετήσιο καταθετικό επιτόκιο 
2017/100. 

γ. Περιουσιακά τεκμήρια: 

Εξαιρούνται από τη χορήγηση και δεν κρίνονται δικαι¬ 
ούχοι του κοινωνικού μερίσματος νοικοκυριά, τα μέλη 
των οποίων, βάσει της δήλωσης φορολογίας εισοδήμα¬ 
τος του φορολογικού έτους 2017: 

- εμπίπτουν στον φόρο πολυτελούς διαβίωσης. 

- δηλώνουν δαπάνες για αμοιβές πληρωμάτων σκα¬ 
φών αναψυχής, όπως αυτές προσδιορίζονται στους κω¬ 
δικούς 731,732 του εντύπου Ε1. 

- δηλώνουν δαπάνες άνω των χιλίων πεντακοσίων 
(1.500) ευρώ για δίδακτρα σε ιδιωτικά σχολεία, όπως 
αυτές προσδιορίζονται στον κωδικό 769 του εντύπου Ε1. 

- δηλώνουν δαπάνες για οικιακούς βοηθούς, οδηγούς 
αυτοκινήτων, δασκάλους και λοιπό προσωπικό,όπως αυ¬ 
τές προσδιορίζονται στον κωδικό 770 του εντύπου Ε1. 

Επιπλέον, εξαιρούνται από τη χορήγηση και δεν κρίνο- 
νται δικαιούχοι του κοινωνικού μερίσματος φορολογικοί 
κάτοικοι αλλοδαπής, οι οποίοι υποχρεούνται να υποβά¬ 
λουν δήλωση φορολογίας εισοδήματος στην Ελλάδα, 
καθώς και ο/η σύζυγος αυτών. 

3. Κριτήριο διαμονής και λοιπά κριτήρια (ασφάλισης, 
υποβολής φορολογικής δήλωσης κ.λπ.). 

Ο δικαιούχος του κοινωνικού μερίσματος πρέπει να 
διαμένει νόμιμα και μόνιμα στην ελληνική επικράτεια 
για τα τελευταία πέντε (5) έτη, όπως αυτό προκύπτει από 
την υποβολή δηλώσεων φορολογίας εισοδήματος κατά 
την τελευταία πενταετία. 

Ο δικαιούχος οφείλει να είναι ασφαλισμένος τουλάχι¬ 
στον μία φορά σε οποιονδήποτε φορέα κύριας ασφάλι¬ 
σης και για χρόνο ασφάλισης μεγαλύτερο του ενός (1) 
μήνα μέχρι και 31.10.2018, όπως αυτό προκύπτει από 
το Μητρώο Αμεσα Ασφαλισμένων και Συνταξιούχων 
του ΕΦΚΑ είτε να είναι συνταξιούχος εξ ιδίου δικαιώ¬ 
ματος ή εκ μεταβιβάσεως είτε να λαμβάνει το επίδομα 
κοινωνικής αλληλεγγύης ανασφάλιστων υπερηλίκων του 
άρθρου 93 του ν. 4387/2016 (Α' 85). 

Το κριτήριο της υποχρεωτικής ασφάλισης τουλάχιστον 
μία φορά σε οποιονδήποτε φορέα κύριας ασφάλισης 


και για χρόνο ασφάλισης μεγαλύτερο του ενός (1) μήνα 
μέχρι 31.10.2018 δεν ισχύει για τις εξής περιπτώσεις: 
α) για δικαιούχους 67 ετών και άνω, β) για νοικοκυριά 
στα οποία ο δικαιούχος ή ο συνυπόχρεος, εφόσον υπάρ¬ 
χει, είναι πρόσωπα με ποσοστό αναπηρίας 67% και άνω, 
γ) για μονογονεϊκά νοικοκυριά στα οποία ένα τουλάχι¬ 
στον μέλος είναι πρόσωπο με ποσοστό αναπηρίας 67% 
και άνω (κωδικοί εντύπου Ε1: 001, 002, 005, 006, 905, 
906, 913 και 914). 

Ο δικαιούχος του μερίσματος πρέπει να έχει υποβάλει 
δήλωση φορολογίας εισοδήματος φορολογικού έτους 
2017, καθώς και όλα τα ενήλικα μέλη του νοικοκυριού 
εφόσον έχουν υποχρέωση. 

Άρθρο 3 

Διαδικασία υποβολής αιτήσεων 

Η διαδικασία υποβολής αιτήσεων αποτελείται από τα 
κάτωθι στάδια: 

1. Η αίτηση, η οποία επέχει θέση υπεύθυνης δήλωσης 
του ν. 1599/1986 (Α' 75) ως προςταδηλούμενα στοιχεία 
και συναίνεσης για τη λήψη φορολογικών δεδομένων 
που τηρούνται στην Α.Α.Δ.Ε., υποβάλλεται από τον/ 
την υπόχρεο ή τον/τη σύζυγο του υπόχρεου υποβολής 
δήλωσης φορολογίας εισοδήματος της ωφελούμενης 
μονάδας μέσω του διαδικτυακού τόπου του προγράμμα¬ 
τος (νν\Λ/\Λ/.ΚοίηοηίΚοηηθΠ5ηη3.9ΐ'), χρησιμοποιώντας τους 
προσωπικούς κωδικούς πρόσβασης του πληροφοριακού 
συστήματοςΤΑΧΙ5ηθΐ της Ανεξάρτητης Αρχής Δημοσίων 
Εσόδων (Α.Α.Δ.Ε.). 

Κατ' εξαίρεση, είναι δυνατή η οίκοθεν καταβολή του 
κοινωνικού μερίσματος σε δικαιούχους, εφόσον πλη- 
ρούνται σωρευτικά τα ακόλουθα κριτήρια: 

α) Ο υπόχρεος ή συνυπόχρεος είναι είτε συνταξιούχος 
είτε λαμβάνει το επίδομα κοινωνικής αλληλεγγύης ανα¬ 
σφάλιστων υπερηλίκων του άρθρου 93 του ν. 4387/2016. 

β) Ο υπόχρεος ή συνυπόχρεος είναι ηλικίας εβδομήντα 
(70) ετών και άνω. 

γ) Δεν υπάρχουν στην ωφελούμενη μονάδα εξαρτώ- 
μενα μέλη ούτε φιλοξενούμενοι. 

δ) Έχει δηλωθεί κύρια κατοικία (πίνακας αριθμ. 5 στο 
έντυπο Ε1) και όχι φιλοξενία σε άλλο φυσικό πρόσωπο. 

ε) Είναι ενημερωμένο το πεδίο του Α.Φ.Μ. στη βάση 
του Α.Μ.Κ.Α. για τον υπόχρεο και συνυπόχρεο εφόσον 
υπάρχει. 

2. Σε περίπτωση ωφελούμενης μονάδας που απαρτίζε¬ 
ται και από φιλοξενούμενα μέλη, η αίτηση υποβάλλεται 
αποκλειστικά από τον/την υπόχρεο ή τον/τη σύζυγο του 
υπόχρεου υποβολής δήλωσης φορολογίας εισοδήματος 
της φιλοξενούσας μονάδας, για το σύνολο των μελών 
της ωφελούμενης μονάδας. Κατά την επεξεργασία της 
αίτησης, θα ζητηθεί η συναίνεση των φιλοξενούμενων 
ατόμων μέσω των κωδικών τουςΤΑΧΙ5ηθΐ για τη λήψη 
από την ΗΔΙΚΑ Α.Ε. των στοιχείων τους που τηρούνται 
στην Α.Α.Δ.Ε. Η συναίνεση όλων των φιλοξενούμενων 
ενηλίκων εντός της προθεσμίας υποβολής της αίτησης 
είναι απαραίτητη προϋπόθεση για την ολοκλήρωσή της. 

Επίσης, στα νοικοκυριά, στα οποία όλα τα μέλη φιλο¬ 
ξενούνται από ανήλικο, η αίτηση υποβάλλεται υποχρε¬ 
ωτικά από τον πρώτο ενήλικο φιλοξενούμενο. 

3. Όλα τα δεδομένα των μελών της ωφελούμενης 
μονάδας που αφορούν σε στοιχεία ταυτοποίησης, στη 
σύνθεση του νοικοκυριού, σε φορολογικά, οικονομικά 
και περιουσιακά στοιχεία, στοιχεία εγγραφής στον ΕΦΚΑ 
και στοιχεία ανεργίας, τα οποία είναι κατά περίπτωση 
αναγκαία και πρόσφορα για τον έλεγχο πλήρωσης των 
κριτηρίων του άρθρου 2 της παρούσας, προκύπτουν 
από διασυνδέσεις ή διασταυρώσεις ιδίως με τις βάσεις 
δεδομένων της ΑΑΔΕ, του ΕΦΚΑ, της ΕΑΠ και του ΟΑΕΔ, 
προσυμπληρώνονται αυτόματα και συγκεντρώνονται 
απάτην Η.ΔΙ.Κ.Α. Α.Ε.. 

Όλοι οι εμπλεκόμενοι φορείς λαμβάνουν τα απαιτού- 
μενα τεχνικά και οργανωτικά μέτρα για τη διασφάλιση 
της προστασίας των δεδομένων των υποκειμένων, σε 
όλες τις επεξεργασίες που είναι απαραίτητες για τη διαδι¬ 
κασία ελέγχου των κριτηρίων χορήγησης του κοινωνικού 
μερίσματος. Τα δεδομένα που συγκεντρώνει η Η.ΔΙ.Κ.Α. 
Α.Ε. θα χρησιμοποιηθούν αποκλειστικά και μόνο για τις 
ανάγκες επεξεργασίας των αιτήσεων χορήγησης του κοι¬ 
νωνικού μερίσματος. Απαραίτητη είναι η συμπλήρωση 
αριθμού λογαριασμού ΙΒΑΝ. Ο αϊτών φέρει την ευθύνη 
για τη συμπλήρωση αριθμού λογαριασμού, ο οποίος 
είναι έγκυρος και ενεργός και στον οποίο είναι υποχρε¬ 
ωτικά είτε αποκλειστικός δικαιούχος είτε συνδικαιούχος. 

Εάν ο ενδιαφερόμενος δεν είναι αποκλειστικά δικαι¬ 
ούχος ή συνδικαιούχος στον δηλωμένο αριθμό λογα¬ 
ριασμού, δεν κρίνεται δικαιούχος του κοινωνικού μερί¬ 
σματος και δεν πραγματοποιείται η σχετική πληρωμή, 
ακόμα και αν πληρούνται τα κριτήρια χορήγησής του. 
Σε περίπτωση που κάποιος ΙΒΑΝ δεν είναι ενεργός, με 
αποτέλεσμα να μην είναι δυνατή η πίστωση του λογαρια¬ 
σμού, στον οποίο ο ενδιαφερόμενος είναι αποκλειστικά 
δικαιούχος ή συνδικαιούχος, θα πρέπει αυτός να μεταβεί 
στο οικείο πιστωτικό ίδρυμα και να διευθετήσει το εν 
λόγω ζήτημα μέχρι τη λήξη της προθεσμίας υποβολής 
αιτήσεων. Εάν ο ίδιος ΙΒΑΝ εμφανίζεται δηλωμένος τρεις 
ή περισσότερες φορές για διαφορετικούς αιτούντες, τότε 
η αίτηση ακυρώνεται αυτόματα. 

4. Κατά την επεξεργασία της αίτησης, ο αϊτών δύναται 
να αλλάξει τη σύνθεση της ωφελούμενης μονάδας, όπως 
αυτή προκύπτει από τη δήλωση φορολογίας εισοδή μα- 
τος του φορολογικού έτους 2017, με την προσθήκη τέ¬ 
κνου που έχει γεννηθεί μετάτην 31.12.2017, εισάγοντας 
τον Α.Μ.Κ.Α. του. 

5. Σε περίπτωση που προκύψει ασυμφωνία στοιχείων 
μεταξύ ΑΦΜ και ΑΜΚΑ, ο αϊτών ή τα μέλη του νοικοκυριού 
(ανάλογα με το μέλος στου οποίου τα στοιχεία υπάρχει 
ασυμφωνία) θα πρέπει εντός της προθεσμίας υποβολής 
αιτήσεων να αιτηθεί την αλλαγή στοιχείων του ΑΜΚΑ του 
στα ΚΕΠ. Στη συνέχεια, θα πρέπει να προχωρήσει στην 
ολοκλήρωση της διαδικασίας υποβολής της αίτησης. 

6. Σε περίπτωση που προκύψει ασυμφωνία των στοι¬ 
χείων ΑΜΚΑ, ΑΦΜ ή του ελάχιστου χρόνου ασφάλισης, 
όπως αυτά προκύπτουν από το Μητρώο του ΕΦΚΑ, ο αϊ¬ 
τών θα πρέπει εντός της προθεσμίας υποβολής αίτησης 
να επικαιροποιήσει τα στοιχεία του στον ΕΦΚΑ. 

7. Μετά την οριστική υποβολή της αίτησης, ο αϊτών 
ενημερώνεται αυτόματα για την έγκριση ή την απόρριψή 
της, καθώς και για το ύψος της παροχής. 


8. Η αίτηση δύναται να ακυρωθεί από τον αιτούντα 
εντός της προθεσμίας υποβολής αιτήσεων - ανεξάρτητα 
του αν έχει υποβληθεί οριστικά ή όχι- και να υποβληθεί 
νέα. 

9. Άτομα που έχουν δηλώσει στη δήλωση φορολογίας 
εισοδήματος του φορολογικού έτους 2017 ότι φιλοξε¬ 
νούνται από φυσικά πρόσωπα, δεν είναι χωριστά δικαι¬ 
ούχοι κοινωνικού μερίσματος. 

Άρθρο 4 

Χρόνος υποβολής αιτήσεων και πληρωμών 

1. Για τη μηχανογραφική διαδικασία χορήγησης του 
κοινωνικού μερίσματος ορίζεται ως αρμόδιος φορέας η 
Ανώνυμη Εταιρεία με την επωνυμία Ηλεκτρονική Διακυ¬ 
βέρνηση Κοινωνικής Ασφάλισης (εφεξής Η.ΔΙ.Κ.Α. Α.Ε.). 

2. Η καταβολή του κοινωνικού μερίσματος γίνεται 
εφάπαξ με πίστωση σε τραπεζικό λογαριασμό του δι¬ 
καιούχου, ο οποίος υποδεικνύεται στην κατά τα ανωτέρω 
υποβαλλόμενη αίτησή του. Η Η.ΔΙ.Κ.Α. Α.Ε. συντάσσει 
αναλυτική κατάσταση δικαιούχων, η οποία περιλαμβάνει 
τα πλήρη στοιχεία των δικαιούχων, τον αριθμό τραπεζι¬ 
κού λογαριασμού σε μορφή ΙΒΑΝ, το πιστωτικό ίδρυμα 
στο οποίο τηρείται ο λογαριασμός και το ποσό κοινω¬ 
νικού μερίσματος που αντιστοιχεί σε κάθε δικαιούχο. 
Η ηλεκτρονική μορφή της κατάστασης αυτής είναι επε¬ 
ξεργάσιμη από την εταιρία «Διατραπεζικά συστήματα 
Α.Ε.» (ΔΙΑΣ Α.Ε.) προς την οποία και διαβιβάζεται. Επίσης, 
διαβιβάζεται συγκεντρωτική κατάσταση δικαιούχων σε 
έντυπη και ηλεκτρονική μορφή που περιλαμβάνει το 
συνολικό ποσό κοινωνικού μερίσματος, ολογράφως και 
αριθμητικώς, ανά τράπεζα ή πιστωτικό ίδρυμα. Οι ανωτέ¬ 
ρω καταστάσεις εγκρίνονται από τον αρμόδιο διατάκτη 
του Υπουργείου Οικονομικών. 

3. Η ανωτέρω έντυπη συγκεντρωτική κατάσταση 
αποστέλλεται στη Διεύθυνση Λογιστικής Γενικής Κυ¬ 
βέρνησης του Γενικού Λογιστηρίου του Κράτους (Γ.Α.Κ.), 
η οποία εκδίδει, βάσει αυτής, ειδική εντολή προς την 
Τράπεζα της Ελλάδος για χρέωση του λογαριασμού 
του Δημοσίου 200 «Ελληνικό Δημόσιο - Συγκέντρωση 
Εισπράξεων - Πληρωμών» με πίστωση των τραπεζικών 
λογαριασμών των οικείων τραπεζών ή πιστωτικών ιδρυ¬ 
μάτων, μέσω των οποίων διενεργούνται οι πληρωμές 
των δικαιούχων. Η ανωτέρω εντολή κοινοποιείται στη 
Διεύθυνση Προϋπολογισμού και Δημοσιονομικών Ανα¬ 
φορών της Γενικής Διεύθυνσης Οικονομικών Υπηρεσιών 
του Υπουργείου Οικονομικών και στη ΔΙΑΣ Α.Ε. 

4. Για την πληρωμή του κοινωνικού μερίσματος, η ει¬ 
δική εντολή πληρωμής της προηγούμενης παραγράφου 
επέχει θέση απόφασης ανάληψης υποχρέωσης. 

5. α. Η εμφάνιση των σχετικών πληρωμών στη δημόσια 
ληψοδοσία πραγματοποιείται με την έκδοση συμψη- 
φιστικών χρηματικών ενταλμάτων από τη Διεύθυνση 
Οικονομικής Διαχείρισης της Γενικής Διεύθυνσης Οικο¬ 
νομικών Υπηρεσιών του Υπουργείου Οικονομικών. 

β. Δικαιολογητικά για την έκδοση των σχετικών χρη¬ 
ματικών ενταλμάτων ορίζονται τα ακόλουθα: 

ί) Απόφαση του Υπουργού Οικονομικών για την έκ¬ 
δοση του συμψηφιστικού χρηματικού εντάλματος, που 
εκδίδεται με μέριμνα της Λογιστικής Γενικής Κυβέρνησης 
του Γ.Λ.Κ. 

μ) Συγκεντρωτική κατάσταση της παραγράφου 3. 

Μι) Αντίγραφα της ειδικής εντολής προς την Τράπεζα της Ελλάδος και της αναγγελίας τηςΤράπεζας για τη χρέωση 
του λογαριασμού 200. 

6. Η Διεύθυνση Λογιστικής Γενικής Κυβέρνησης, οι συμβαλλόμενες τράπεζες και τα λοιπά πιστωτικά ιδρύματα 
δεν θεωρούνται δημόσιοι υπόλογοι και ευθύνονται μόνο για τυχόν λάθη από δική τους υπαιτιότητα. 

Άρθρο 5 

Αχρεωστήτως καταβληθέντα - 

Αναδρομικότητα και συμψηφισμός πληρωμών 

1. Με την επιφύλαξη τυχόν προστίμων που προβλέπονται από άλλες διατάξεις, στα φυσικά πρόσωπα που δηλώ¬ 
νουν ψευδή στοιχεία στην αίτησή τους, επιβάλλονται οι κυρώσεις που προβλέπονται από την κείμενη νομοθεσία 
σε περίπτωση υποβολής ψευδούς δηλώσεως. 

2. Τυχόν αχρεωστήτως καταβληθέντα ποσά καταλογίζονται σε βάρος του ανοικείως λαβόντος, με απόφαση του 
Υπουργού Οικονομικών ή του νομίμως εξουσιοδοτημένου από αυτόν οργάνου και εισπράττονται κατά τις διατάξεις 
του ΚΕΔΕ. 

3. Είναι δυνατή η για οποιονδήποτε λόγο οικειοθελής επιστροφή από τον λαβόντα του πιστωθέντος στον τραπεζικό 
του λογαριασμό ποσού κοινωνικού μερίσματος, με την κατάθεσή του στον λογαριασμό του Ελληνικού Δημοσίου 
που τηρείται στηνΤράπεζα της Ελλάδος [Νο 200211 (0Β71 0100 0230 0000 0000 0200 211)]. Ως αιτιολογία θα πρέπει 
να αναγράφεται «επιστροφή κοινωνικού μερίσματος». 

4. Με τη διαδικασία της προηγούμενης παραγράφου είναι επίσης δυνατή η επιστροφή ποσών που πιστώθηκαν 
κατά τη διαδικασία διανομής κοινωνικού μερίσματος έτους 2017. 

ΠΑΡΑΡΤΗΜΑ Α: ΠΑΡΑΔΕΙΓΜΑΤΑ ΕΙΣΟΔΗΜΑΤΙΚΩΝ ΟΡΙΩΝ ΑΝΑ ΜΕΓΕΘΟΣ ΝΟΙΚΟΚΥΡΙΟΥ 



Κοινωνικό Μέρισμα 2018 

Σύνθεση Νοικοκυριού 

Κλίμακα 

ισοδυνα¬ 

μίας 

Εισοδηματικά όρια 

Ύψος παροχής 
(ευρώ) 

Ένας ενήλικας 


[0-5000] 

400 


1 

(5000-7000] 

300 



(7000-9000] 

200 

Δύο ενήλικες ή μονογονεϊκή με ένα ανήλικο τέκνο 


[0-7500] 

600 


1.5 

(7500-10500] 

450 



(10500-13500] 

300 

Δύο ενήλικα μέλη και ένα ανήλικο ή μονογονεϊκή με δύο ανή- 


[0-8750] 

700 

λικα τέκνα 

1.75 

(8750-12250] 

525 



(12250-15750] 

350 

Τρία ενήλικα μέλη ή δύο ενήλικα και δύο ανήλικα μέλη ή μο- 


[0-10000] 

800 

νογονεϊκή με τρία ανήλικα 

2 

(10000-14000] 

600 



(14000-18000] 

400 

Τρία ενήλικα μέλη και ένα ανήλικο ή δύο ενήλικα και τρία 


[0-11250] 

900 

ανήλικα μέλη ή μονογονεϊκή με τέσσερα ανήλικα 

2.25 

(11250-15750] 

675 



(15750-20250] 

450 

Τέσσερα ενήλικα μέλη ή δύο ενήλικα και τέσσερα ανήλικα 


[0-12500] 

1000 

μέλη ή μονογονεϊκή με πέντε ανήλικα 

2.5 

(12500-17500] 

750 



(17500-22500] 

500 

Τέσσερα ενήλικα μέλη και ένα ανήλικο ή δύο ενήλικα και πέντε 


[0-13750] 

1100 

ανήλικα μέλη ή μονογονεϊκή με έξι ανήλικα 

2.75 

(13750-19250] 

825 



(19250-24750] 

550 

Πέντε ενήλικα μέλη (και άνω) ή δύο ενήλικα και έξι ανήλικα 


[0-15000] 

1200 

μέλη (και άνω) ή μονογονεϊκή με επτά ανήλικα (και άνω) 

3 

(15000-21000] 

900 



(21000-27000] 

600 

Άρθρο 6 
Έναρξη ισχύος 

Η απόφαση αυτή ισχύει από τη δημοσίευσή της στην Εφημερίδα της Κυβερνήσεως. 
Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Δεκεμβρίου 2018 


Οι Υπουργοί 


Εργασίας, Κοινωνικής 
Ασφάλισης και Κοινωνικής 
Αλληλεγγύης 

ΕΥΤΥΧΙΑ ΑΧΤΣΙΟΓΛΟΥ 


Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 


Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 


Υφυπουργός Οικονομικών 

ΑΙΚΑΤΕΡΙΝΗ ΠΑΠΑΝΑΤΣΙΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























